ไม่ได้มาแวะนานมากกับร้านในเครือของห้างเซ็นทรัล ที่มีเกือบทุกสาขาของห้างนี้ ทานมาตั้งแต่เด็ก .... บรรยากาศร้านตอนนี้จะเน้นความสว่าง โปร่งตา มากกว่าสมัยก่อนๆๆๆเยอะมาก 

สาขาเซ็นทรัล พระราม 9 อยู่บนชั้น 6 ของห้าง (ชั้นรวมร้านอาหารเลยค่ะ) เดินไปทางฝั่งร้าน zen นะคะ .... เมนูอาหารมีให้เลือกค่อนข้างเยอะ ทั้งแบบไทย ฝรั่ง หรือผสมจีน และมีให้เลือกทั้งอาหารจานเดี่ยวหรือจะเป็นกับข้าวไว้ทานรวมกัน เรียกว่าเลือกได้ตามชอบ เหมาะกับเป็นร้านสำหรับครอบครัวค่ะ 

รสชาติอาหารถือว่าโอเค ติดเค็มไปนิด (หรือเราไม่ทานเค็มไม่รู้นะ) แต่อยู่ในระดับรับได้ค่ะ การบริการดี พนักงานพูดจาดีเลยค่ะ อาหารก็ไม่ถือว่าช้า รับรองว่าไม่โมโหหิวแน่นอนค่ะ ส่วนราคาจานนึงก็ร้อยกว่าบาทโดยเฉลี่ย เทียบกับปริมาณก็อิ่มอยู่นะคะ 